এদিকে আওয়ামী লীগ সিপিবির নেতৃত্বাধীন বাম গণতান্ত্রিক জোটকে কাছে টানার চেষ্টা করছে। এই জোটে বাসদ, গণসংহতি আন্দোলন ও বিপ্লবী ওয়ার্কার্স পার্টিসহ আটটি দল। তারা নির্দলীয় সরকারের অধীনে নির্বাচনের দাবিতে আন্দোলন করছে। যদি মহাজোটে নেওয়া না যায় তাহলে তাদের সঙ্গে আসন সমঝোতার চেষ্টা করবে আওয়ামী লীগ। প্রয়াত মুফতি ফজলুল হক আমিনীর ইসলামী ঐক্যজোট, মোস্তফা আমীর ফয়সলের জাকের পার্টি, অলি আহমেদের এলডিপিকেও মহাজোটে অন্তর্ভুক্ত করার চেষ্টা করছে আওয়ামী লীগ। কওমি মাদরাসার স্বীকৃতি ইস্যুতে হেফাজতে ইসলামের সঙ্গে সরকারের সুসম্পর্ক তৈরি হয়েছে। এই সুসম্পর্ক তারা নির্বাচনেও কাজে লাগাতে চায়।